《定风波 梁溪诗冢图》
清代·杨芸

画里家山碧一痕。亭亭瘦影远连云。万点落花红似雨。

香土。此间真合葬诗魂。

终古灵光长不灭。残碣。定生金字照苔纹。哀壑无光泉暗泻。

深夜。凄凉鬼语唱秋坟。

作者简介：杨芸（1778—？），字蕊渊，清常州金匮（今无锡）人，户部员外郎杨芳灿女，同邑景州知州秦承霈室。幼受四声，慧辨琴丝，妙修箫谱，词风美流，发在片玉冠柳之间，著有《金箱荟说》，皆古今闺阁诗话。